Փոլ Բլեքտորն

Փոլ Բլեքտորն (անգլ.՝ Paul Blackthorn, մարտի 5, 1969(1969-03-05), Wellington, Միացյալ Թագավորություն), անգլիացի դերասան։ Ծնվել է Անգլիայում՝ Շրոփշիրում, սակայն մանկության մեծ մասն անցկացրել է Անգլիայի և Գերմանիայի բրիտանական ռազմակայաններում։ Բլեքտորնը դերասան է դարձել՝ Անգլիայում գովազդում նկարահանվելով։ Նրա համար բեկումնային է դարձել Virgin Atlantic ընկերության համար գովազդը, որում նա խաղացել է մի տղայի, որի առջևով անցնում է նրա ողջ կյանքը, երբ նրա հետևից է գալիս մահը։ Գովազդը դարձել է չափազանց հաջող, և դրան հաջորդել է ռադիո գովազդը։


== Ֆիլմեր ==
Կինոէկրանների առաջին հաջող դերը Բլեքթորնի համար դարձել է կապիտան Էնդրյու Ռասելի դերը «Օսկարի» առաջադրված հնդկական «Լագաան։ Մի անգամ Հնդկաստանում» ֆիլմում։ Նա 6 ամիս դերի համար ուսումնասիրել է հինդի։
Նա նաև նկարահանվել է «Mindcrime»-ում, ինչպես նաև« Four Corners of Suburbia» ֆիլմում, որը հաղթել է Խաչմերուկ ֆիլմերի փառատոնում՝ լավագույն պատմողական ֆիլմ անվանակարգում (2006) և լավագույն կոմպոզիտոր անվանակարգում Ավինյոնի ֆիլմերի փառատոնում՝ Ֆրանսիայում (2006)։
Փոլը նկարահանվել է նաև այլ անկախ ֆիլմերում։ Նա խաղացել է Բրետ Իստոնի «This is Not an Exit Ellis» ֆիլմում, ինչպես նաև նկարահանվել Է բրիտանական «The Truth Game» ֆիլմի գլխավոր դերերից մեկում։ Փոլի վերջին դերերից մեկը դարձել է Ջոնաս Էքսայլերի դերը հինդի «Special» ֆիլմում՝ Մայքլ Ռապորտի հետ միասին։ Նկարահանվել է «Դեյզի Ուինտերս» (2017) ֆիլմի գլխավոր դերում։


== Հեռուստատեսություն ==


=== Երկրորդական դերեր ===
2002 թվականին Բլեքտորնը «Presidio Med» սերիալում խաղացել է դոկտոր Մեթ Սլինգերլենդի դերը և հայտնվել է «Holby City» բրիտանական սերիալում՝ Գայ Մորտոնի երևացող դերում։ Խաղացել է Լիամ Մաքգրեգորի դերը «Peak Practice» հեռաստուսերիալում, բժիշկ Ջերեմի Լոուսոնին՝ «Շտապ օգնություն» և կենսաբանական ահաբեկիչի դեր Սթիվեն Սանդերսին «24 ժամ» հեռուստասերիալում։ Նա նաև հայտնվել է «Մեդիում» (երկու դերերում, երկրորդը չի նշվել տիտրերում), «Դեդվուդ» և «Դետեկտիվ Մոնկ» սերիալներում։
«Շրթներկային ջունգլիներ» սերիալում նա երկու եթերաշրջանների ընթացքում խաղացել է Շեյնի Հիլի՝ երաժիշտ և սերիալի գլխավոր հերոսներից մեկի՝ Ուենդի Հիլիի (մարմնավորեց Բրուք Շիլդս) ամուսնու դերը։ 2009 թվականին Բելքտորնը «Black Mark» ֆիլմի մեկ դրվագում հայտնվել է իռլանդացի ահաբեկչի դերում։ 2010 թվականին նա հայտնվել է «Impact»-ի երկու դրվագներում որպես զենք վաճառող և «C.S.I. Miami Crime Scene»-ի մեկ դրվագում, որի ռեժիսորն էր Ռոբ Զոմբին։ Նույն թվականին՝ ավելի ուշ, Բլեքտորնը Քրիստիան Հարփերի մշտական դերն է ստացել «Դարպաս» սերիալում։ 2010 թվականի դեկտեմբերի 7-ին նա հայտնվել է «Պահեստ 13» սերիալի Սուրբ ծնունդ դրվագում։ Նա նաև հայտնվել է «Սպիտակ օձիք» հեռուստասերիալի միջեթերաշրջանային դրվագում։


=== Գլխավոր դերեր ===
2007 թվականի  «Դրեզդենի ֆայլերը» սերիալում, որը թողարկվել է Sci Fi ալիքով, Բլեքտորը խաղացել է պրոֆեսիոնալ կախարդ Հարի Դրեզդենի գլխավոր դերը։
Պոլը նաև հայտնվել Է ABC հեռուստաալիքի «Գետ» սերիալի Քլարկ Քուայեթլիի դերում, որի սյուժեն պտտվում է մարդկանց խմբի շուրջ, որոնք գնացել են Ամազոնում կորած բնության հետազոտողին որոնելու։
2012 թվականի աշնանը Փոլ Բլեքտորնը միացել է «Նետ» սերիալի նկարահանող թիմին, որպես գլխավոր կերպարներից մեկը՝ դետեկտիվ Քվենտին Լենսը՝ Սառա և Լորել Լենս քույրերի հայրը։


== Լուսանկար և բարեգործություն ==
Փոլ Բլեքտորնը նաև կարկառուն լուսանկարիչ է։ Նրա Delhi to Manhattan անվամբ ցուցահանդեսը անցկացվել է Նյու Յորքի Տիբեթի տանը 2009 թվականի ապրիլ-հունիս ամիսներին։ Այն իրականացվել է Դհարմսալա գյուղում բնակվող տիբեթցի երեխաների համար։
2001 թվականին Հնդկաստանում «Lagaan» ֆիլմի նկարահանումներից անմիջապես հետո այն քաղաքը, որտեղ տեղի են ունեցել նկարահանումները, վնասվել է երկրաշարժից, որն ազդել է նաև նկարահանող խմբի բնակարանների վրա։ Երկրաշարժից տուժածներին օգնելու համար Բլեքթորնը իր լուսանկարները ցուցադրել է Լոնդոնում կայացած հատուկ բարեգործական ցուցահանդեսում։


=== Անձնական կյանք ===
Նա նաև Լոնդոնյան Արսենալի երկրպագու է։


== Ֆիլմագրություն ==
Romeo Thinks Again (1998) — Ռոմեո
The Truth Game (2001) — Դեն
«Լագաան։ Մի անգամ Հնդկաստանում» (2001) — Կապիտան Էնդրյու Ռասել
Mindcrime (2003)
Four Corners of Suburbia (2005) — Ուոլտ Սամսոն
Special (2006) — Ջոնաս
The Gold Lunch (2008) — Նախկին ամուսին
Արդարության Լիգա. Մահ (2012) — Մետալո, Հենրի Ակերսոն
Հիմարը և ավելի հիմարը 2 (2014) — Բժիշկ, հայտնվում է ֆիլմի վերջում
Դեյնզի Ուինտերս (2017) — Ռոբերտ Ստրենժ


=== Հեռուստասերիալներ ===
Jonathan Creek — Ջինո (1 դրվագ, «The Eye of Tiresias», 1999)
Rhythm & Blues (2000) — John
Holby City — Գայ Մորտոն (11 դրվագ, 2001)
Presidio Med (13 դրվագ, 2002—2003) — Դոկտոր Մեթ Սլինգերլենդ
Gramercy Park (unaired pilot 2004) — Ջեք Քուին
Շտապ օգնություն — Դոկտոր Ջերեմի Լոուսոն (5 դրվագ, 2004)
24 — Սթիվեն Սանդերս (10 դրվագ, 2004)
Մեդիում (2005) — Հենրի Ստոլեր
Դետեկտիվ Մոնկ (2006) — դրվագ «Mr. Monk and the Leper» — Դոկտոր Ահարոն Պոլանսկի
The Dresden Files (2007) — Հարի Դրեզդեն
Big Shots (2007) — Թերենս Հիլլ
Lipstick Jungle (2008—2009) — Շեյն Հիլի
Burn Notice (2009) — Թոմաս Օ՛Նիլ (1 դրվագ, «Long Way Back»)
Պահեստ 13 — Լարի Նյուլի (1 դրվագ, «Secret Santa», 2010)
Leverage (2010) — Թոնի Կադյակ (2 դրվագ)
C.S.I. Miami Crime Scene (2010)
Սպիտակ օձիք (2010)
Դարպաս — Քրիստիան Հալլեր (2010)
Գետ — Քլարք ԿվայտելիКларк Квайэтли (2012)
C.S.I. Crime Scene — Պրոֆեսոր Թոմ Լոնդեր (2012)
Անհրաժեշտ դաժանություն — Ջեք Ստ. Կլաուդ (2012)
Նետ (2012-2018) — Քվենտին Լենս
Ֆլեշ («Ո՞վ է Հարիսոն Ուելսը» դրվագ) — Քվենտին Լենս (2015)
Վաղվա լեգենդները («Ժամանակի գետ» և «Լեգենդար» դրվագներ) — Քվենտին Լենս (2016)


=== Համակարգչային խաղեր ===
«Star Wars: Battlefront II» - Գիդեոն Հասկ (2017)։


== Ծանոթագրություններ ==


== Արտաքին հղումներ ==
paulblackthorne.com — Փոլ Բլեքտորնի պաշտոնական կայք